Hvordan gå ned i vekt når jeg bare liker ost som pålegg?
Hei. Vil gå ned i vekt/ brenne vekk fett. Jeg trener ofte, det er ikke problemet. Jeg er veeeldig glad i ost. Det er mye fett i ost. Jeg liker ikke noe annet pålegg. Det er lurt og spise variert. Men det klarer ikke jeg. Tips? Hva gjør jeg? Går det Ann og brenne fett med og bare spise ost? Spiser andre ting og som yoghurt, middag, smoothie osv, hjelp meg please.
Hvis du ønsker å gå ned i vekt eller føler du veier for mye, er det viktig at du tar kontakt med helsepersonell som kan treffe deg og gjøre en ordentlig vurdering. Som ungdom (13-åring) skal du ikke slanke deg med mindre du har en helsefarlig overvekt, og da skal det i så fall skje under oppfølging av helsepersonell.
Du kan prate med helsesykepleier på skolen din (sjekk skolens hjemmeside) eller fastlegen din om vekt.
Det er supert at du trener, fortsett med det!
Her kan du lese mer om forbrenning og kalorier.
Du har rett i at ost inneholder mye fett, og dermed en god del kalorier. Det fettet som er i ost er også av den typen man ikke skal overdrive inntaket av (mettet fett). Vi anbefaler å velge de magre meieriproduktene, og det er greit å spise ost hver dag, men man bør da velger mager/lettere ost. Det kan være lettere hvitost eller smøreoster. Det er vel noe du kan like å spise?
Du har rett i at det er lurt å spise variert, da får man ulike næringsstoffer som kroppen trenger. Det er mye næring i ost, men det er også vitaminer og mineraler som mangler. Du bør altså velge noe annet pålegg også, og det er en fordel å like mye mat, hvis ikke kan det bli utfordrende sosialt i fremtiden.
Hvis man går inn for det å prøver kan man lære seg å like det meste, du må bare forsøke mange nok ganger.